- लड़कियां खुद भी सजग रहें, समाज भी करे सहयोग, Yamuna Nagar News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Yamuna Nagar लड़कियां खुद भी सजग रहें, समाज भी करे सहयोग
{"_id":"145-44244","slug":"Yamuna-Nagar-44244-145","type":"story","status":"publish","title_hn":"\u0932\u0921\u093c\u0915\u093f\u092f\u093e\u0902 \u0916\u0941\u0926 \u092d\u0940 \u0938\u091c\u0917 \u0930\u0939\u0947\u0902, \u0938\u092e\u093e\u091c \u092d\u0940 \u0915\u0930\u0947 \u0938\u0939\u092f\u094b\u0917","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
यमुनानगर। छेड़छाड़ की घटनाओं पर अंकुश लगाने के लिए सबसे पहले लड़कियों को खुलकर आगे आना होगा और समाज को भी उनका साथ देना होगा। यदि लड़कियां खुद सजग रहेंगी तो भविष्य में उन्हें ऐसी घटनाओं का सामना नहीं करना पड़ेगा। वर्तमान में युवाओें में नैतिक मूल्यों का अभाव है। छात्रों को स्कूल, कालेज और शिक्षण संस्थानों में नैतिक शिक्षा दी जानी चाहिए। गुरु हरकृष्ण वोकेशनल इंस्टीट्यूट की छात्रा सोनम सांगवान का कहना है कि जिस प्रकार सब लड़के एक जैसे नहीं होते, उसी प्रकार सभी लड़कियां भी एक जैसी नहीं होती। इसलिए लड़के और लड़कियां दोनों में सुधार जरूरी है। दोनों की मानसिकता में परिवर्तन लाना जरूरी है। यह तभी हो सकता है जब बच्चों को पारिवारिक परिवेश में अच्छे संस्कार दिए जाएं। स्कूल, कालेज और शिक्षण संस्थानों में नैतिक शिक्षा देकर युवाओं की सोच को बदला जा सकता है। छात्रा सिमरनदीप कौर का कहना है कि यदि लड़की खुद सजग होगी तो ऐसी नौबत ही नहीं आएगी। छेड़छाड़ की घटनाओं को बढ़ावा देने में 50 प्रतिशत लड़कियों का भी हाथ है। लड़कियों को अपना पहनावा सही रखना चाहिए। जिन स्थानों पर लड़कियों का आना जाना अधिक होता है, वहां पर पुलिस गश्त बढ़ानी चाहिए।छात्रा आरती का कहना है कि छेड़छाड़ की घटना होने पर लड़कियों को डरना नहीं चाहिए, बल्कि मनचलों का डटकर मुकाबला करना चाहिए। बस और ट्रेन में ऐसी घटनाएं अधिक होती हैं। आरती ने बताया कि एक बार ट्रेन में दो लड़कों ने एक लड़की से छेड़छाड़ की तो लड़की ने एक लड़के को थप्पड़ मार दिया। लड़की की इस हिम्मत पर अन्य यात्रियों ने भी मनचलों की धुनाई कर दी। छात्रा रजनी का कहना है कि यदि कोई लड़का या युवक किसी भी लड़की या महिला के साथ गलत हरकत करता है तो उसी समय इसका जवाब देना चाहिए। समाज को लड़कियों का साथ देना चाहिए। प्रशासन ऐसी घटनाएं रोकने के लिए कड़े कानून बनाए। लड़कियों को डरना नहीं चाहिए बल्कि डटकर मुकाबला करना चाहिए।गुरु हरकृष्ण वोकेशनल इंस्टीट्यूट के निदेशक अजेंद्र पाल सिंह का कहना है कि लड़कियों को घर से निकलते समय भड़कीले कपड़े नहीं पहनने चाहिए। आज स्कूल, कालेज और शिक्षण संस्थानों में नैतिक मूल्य समाप्त होते जा रहे हैं। इसके लिए सेमीनार और अन्य कार्यक्रम कर युवाआें में जागरूकता लाई जानी चाहिए। प्रशासन को छेड़छाड़ के विरुद्ध कड़े नियम बनाने चाहिए।